MDR-Wuhladko. Tótka

**https://www.mdr.de/video/mdr-videos/c/video-813138.html**

Dosć mocow wón trjeba za swoju wažnu słužbu po smjerći čłowjeka. Krystof Pjetaš je jedyn z pjeć Serbow, kiž w katolskej Hornjej Łužicy rowy ryja a to nic jenož z łopaču ale tež z ćešim gratom.

Hdyž te tón narowny kamjeń staja, to te spody zrychtuja zo so to njesadźi, hno. A hdyž te to wottwarja, hdyž su to 20, 25 lět nimo, hdyž to njeje wjace swójbny row njebě abo ... to emd potom wot horjeka tón kamjeń wottwarja ... a deleka štož je w zemi nutřka, wostanje nutřka. To je jim wšojedne, to woni njewidźa, to je preč a ...

Za mašiny nima 25lětny Kaščan městna na kěrchowje. Runje tam je so wšitko před něšto wjac hač 10 lětami započało.

To je wot našeje wowki ta kuzina wumrěła a to sym ja był w Chrósćicach na kěrchowje sobu na pohrjebje a to sym ja zeznał Bulankec Rolanda z Kašec, kiž je to jow wjele lět činił tež. A tón je mje narěčał, hač by ja jemu pomhał jónu, dokelž wón tehdy hišće nikoho měł njeje, kiž je jemu pomhał. A sym prajił: Haj, ja pojědu jónu sobu z tobu.

Tak je tež w šulskim času hižo wupomhał. Samostatny je hižo dobre štyri lěta. Najradšo wšak tu w Baćonju rowy ryje.

Jow je pěskojte. Wothorjeka šće nětko nic jowle, to widźiš, to šće je kusk małke hlinjane nutřka, ale budźe dele cu budźe potom pěsk přińć, to so woprawdźe najrjeńšo ryje jow w Baćonju. Najlóšo. Najlóšo. W Baćonju dyrbi jedyn potom kedźbować, to budźemy potom hišće widźeć, zo jedyn potom započnje jow nutř twarić sčasom deski, hewak to potom započnje hromadźe padać wot boka, hno.

A to hnydom tež hišće dožiwimy. Meter wosomdźesać do tři metry hłuboke maja so rowy ryć. Někak tři hodźiny to traje. Wobćežne to dźěło, kiž žada sej wotpowědne zarunanje, ale wo pjenjezach wšak njerěčiš.

Ta płaćizna tež njeje hubjena nětko, ja jónu praju, oder, štož ja pisam. Ale ja praju: za te ćežke dźěło dyrbi tež zapłaćene wordować. Cyle jednorje. Kaž wšo druhe.

A snano ma wšak zbožo a namaka tam deleka wulki pokład? Abo što hewak takle wuhrjeba?

Kosće maš přeco nutřka, ja jónu praju. Potom maš tež druhdy wosebite kosće, hdyž su te ludźi někajku OP měli abo tajke něšto najskerje. To maš železo dron zdźěla, abo tajke platki abo tajke něšto, abo šruby smy měli husćišo žno. Haj a potom zuby. Złoćane, to so přeco ludźi prašeja, ale to móžeš zabyć, to žane złoćane wjace nutřka njejsu, ja njewěm, štó sej te hólwje.

A hižo je so stało.

To ja měnju. To móže w Baćonje pasěrwać.

Po pohrjebje row začinić traje někak poł hodźiny. Tež pohrjebnik dźěła rady z młodym tótku.

To je rjenje wědźeć štó tam tón row wuryje a zo so móže jedyn na kóždy pad tež přeco na nich spušćeć. Tež dźensa, hdyž je něšto specialne, dla hinašich poměrow, ja přeco praju: ty zazwoniš, wšojedne na koho, ty so móžeš spušćeć, tón row je wotewrjeny a – haj – to wšo běži.

Třiceći do štyrceći rowow Pjetaš na lěto ryje, zhromadne dźěło tež při wupyšenju. Swoju słužbu chce dale ze zahoritosću a dostojnosću wukonjeć.